Omiljeni splitski 30-godišnji nogometni trener Ivan I., koji je dosad radio s djecom u mnogim klubovima na području Splita, optužen je za spolno zlostavljanje i iskorištavanje djeteta (bludne radnje), odnosno spolnu zlouporabu djeteta mlađeg od 15 godina.

PROČITAJTE: Kanadski znanstvenici otkrili kako prepoznati pedofila. Ove tjelesne osobine ih odaju!

Općinsko državno odvjetništvo tereti ga da je tijekom 2016. godine, odnosno do kolovoza te godine, kao nogometni trener 12-godišnjem dječaku slao enormno velik broj neprimjerenih SMS poruka, i to u većini u kasnonoćnim satima. Sve je to činio, po optužnici, zato da bi pridobio njegovu naklonost i uspostavio “osobitu emocionalnu vezu kako bi ga u cilju zadovoljavanja svoje seksualne potrebe seksualno zlostavljao”, piše slobodnadalamcija.hr

Poruke su kod djeteta, navodi optužnica, izazvale tjeskobu, osjećaj ovisnosti i krivnje. Trener je dječaka vodio u više navrata u svoju kancelariju zahvaljujući postignutom povjerenju te ga je neprimjereno ljubio u usta i od njega zahtijevao da ga također poljubi u usta.

PROČITAJTE: Stravičan slučaj seksualnog zlostavljanja dječaka šokirao Bosnu

Jedne ga je, pak, prilike “pregledao” tako da mu je skinuo hlače te mu svojim prstima raširio guzu i gledao ima li nešto što ga smeta, a sve je to kod dječaka izazvalo osjećaj nelagode, srama i uznemirenosti.

ODO Split u optužnici traži da sud kazni nogometnog trenera s jednom godinom zatvora i da mu izrekne sigurnosnu mjeru.

Splitska policija još je u listopadu 2016. godine podnijela posebno izvješće ODO-u, a po Splitu su već dulje vrijeme kolale svakojake priče o ovoj situaciji.

No, velika većina roditelja nije mogla niti htjela povjerovati da je omiljeni trener zapravo osumnjičeni pedofil, piše Narod.hr.